സഹകരണസംഘം പ്രസിഡന്റ് റിമാന്ഡില് ചിറയിന്കീഴ് സഹകരണ സംഘങ്ങളുടെ പേരില് തട്ടിപ്പു നടത്തിയ സംഘം പ്രസിഡന്റ് അറസ്റ്റില്. ചിറയിന്കീഴ് താലൂക്ക് ഓട്ടോറിക്ഷാ തൊഴിലാളി കോ ഓപ്പറേറ്റീവ് സൊസൈറ്റി കാല്ക്കോസ് , ആറ്റിങ്ങല് കേന്ദ്രമായുള്ള കേരളാ ട്രെഡീഷണല് ഫുഡ് പ്രോസസിങ് ആന്ഡ് ഡിസ്ട്രിബ്യൂഷന് ഇന്ഡസ്ട്രീയല് കോ ഓപ്പറേറ്റീവ് സൊസൈറ്റി കെടിഎഫ്ഐസിഎസ് ലിമിറ്റഡ് എന്നീ സംഘങ്ങളുടെ പ്രസിഡന്റായ കിഴുവിലം കൊല്ലംവിളാകം വീട്ടില് എസ് സജിത് കുമാറിനെയാണ് 46 കരമന പൊലീസ് അറസ്റ്റ് ചെയ്തത്. രണ്ടു സഹകരണ സംഘത്തിലും ഇവയുടെ ഫ്രാഞ്ചൈസികളിലും ജോലി വാഗ്ദാനം ചെയ്തും നിക്ഷേപം സ്വീകരിച്ചും നിരവധി പേരെ തട്ടിച്ച കേസിലാണ് അറസ്റ്റ്. സംസ്ഥാനത്തെ പല ജില്ലകളിലായി തട്ടിപ്പ് നടന്നിട്ടുണ്ടെന്നാണ് ആക്ഷേപം. തട്ടിപ്പിനിരയായവര് കഴിഞ്ഞ ദിവസം ചിറയിന്കീഴിലെ ഓട്ടോറിക്ഷാ തൊഴിലാളി കോ ഓപ്പറേറ്റീവ് സൊസൈറ്റിയിലെത്തി സജിത് കുമാറിനെ തടഞ്ഞുവച്ചിരുന്നു. തുടര്ന്ന് ചിറയിന്കീഴ് പൊലീസെത്തി ഇയാളെ കസ്റ്റഡിയിലെടുത്ത് കരമന പൊലീസിന് കൈമാറി. കരമന പൊലീസ് രജിസ്റ്റര് ചെയ്ത കേസിലാണ് ഇയാളെ അറസ്റ്റ് ചെയ്തത്. പാപ്പനംകോടുള്ള റിക്രൂട്ടിങ് ഏജന്സി വഴി ജോലിക്കു കയറി തട്ടിപ്പിനിരയായവരുടെ പരാതിയിലാണ് നടപടി. വഞ്ചിയൂര്, ചിറയിന്കീഴ്, കടയ്ക്കാവൂര് പൊലീസ് സ്റ്റേഷനുകളിലും തട്ടിപ്പിന് കേസുകളുണ്ട്. ആറ്റിങ്ങലില് പ്രവര്ത്തിച്ചിരുന്ന സഹകരണ സംഘത്തിന്റെ മറവിലാണ് ഏറെയും തട്ടിപ്പ് നടന്നതായി പരാതി ഉയര്ന്നത് . ആറ്റിങ്ങല് കോടതി സജിത് കുമാറിനെ റിമാന്ഡ് ചെയ്തു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്